Biblija (Tomislav Dretar)/Izrail pobijeđen od Filistinaca


Izrail pobijeđen od Filistinaca 
Izrail pobijeđen od Filistinaca
4          1  Izrail pođe u rat protiv Filistinaca. On taborova pokraj EvenEzerom, a Filistinci u Afeku.
2 Filistinci zauzeše položaj pred Izrailom, boj se pojača i Izrail bi potučen od Filistinaca: na bojišnicu, u sred polja, oni pobiše oko 4.000 ljudi.
3 Narod se vrati u tabor, a *starješine Izrailske rekoše: ” Zašto li nas je ALLAH potukao danas po Filistincima? Hajdemo tražiti u Silo *kovčeg zavjeta ALLAHOVOG: nek' dođe u sred nas i nek nas spasi od ruke neprijateljeve! “ 
4 Narod posla ljude u Silo. Oni donesoše zavjetni kovčeg ALLAHA, svemogućeg, sjedećeg nad *kerubinima. Bijahu ondje, pri zavjetnom kovčegu Allahovom, dva sina ElijHava, Hofni i Pinhas. 
5 No, čim zavjetni kovčeg ALLAHOV dođe u tabor, svi Hebreji načiniše bučne ovacije i zemlja zadrhta. 
6 Filistinci začuše žamor ovacija i rekoše oni: ” Što li znači ovaj bučni žamor ovacija u taboru Hebreja? “ Oni shvatiše da zavjetni kovčeg ALLAHOV bijaše stigao u tabor. 
7 Filistinci zadobiše strah ” jer, rekoše oni, jedan je Allah stigao u tabor “. I oni rekoše: ” Nesreća na nas! Jer ne bijaše tako u zadnje vrijeme. 
8 Nesreća na nas! Ko će nas istrgnuti iz ruke tako moćenog Allaha? To je Allah koji je nanio Egipćanima sve vrste udaraca  u pustinji. 
9 Smjelosti! Budite ljudi, Filistinci, da sad ne biste vi bili podloženi Hebrejima kao što oni bijahu vašim robovima. Budite ljudi i bojujte! “ 
10              Filistinci zapodjenuše boj. Izrail bi pobijeđen i svako pobježe k svom šatoru Poraz bijaše vrlo težak: pade među Hebrejima 30.000 pješaka. 
11             Kovčeg Allahov bi uzet, a oba sina ElijHava, Hofni i Pinhas umriješe.